2.1. Общи бележки
 1.
 Това е обобщен образец, който съдържа информация за елементите, изискващи стабилно финансиране. Позициите, които не е необходимо да бъдат попълвани от институциите, са маркирани в сиво.
 2.
 Тук се отчитат всички активи, отчетени в баланса на институциите. Ето защо общият отчетен размер отразява общия размер на собствените средства и задължения едновременно.
 3.
 Третиране на падежа:
 i)
 в съответствие с член 428, параграф 2 от Регламент (ЕС) No 575/2013 елементите се представят в пет групи, както следва:
 a)
 активи, при които по-близката дата от датата на техния падеж и най-ранната дата, на която съгласно договора може да се поиска изплащане на задължението, е до три месеца от датата на отчитане, се отчитат в колони 010, 060 или 110 в зависимост от съответната категория;
 б)
 активи, при които по-близката дата от датата на техния падеж и най-ранната дата, на която съгласно договора може да се поиска изплащане на задължението, е между три и шест месеца от датата на отчитане, се отчитат в колони 020, 070 или 120 в зависимост от съответната категория;
 в)
 активи, при които по-близката дата от датата на техния падеж и най-ранната дата, на която съгласно договора може да се поиска изплащане на задължението, е между 6 и 9 месеца от датата на отчитане, се отчитат в колони 030, 080 или 130 в зависимост от съответната категория;
 г)
 активи, при които по-близката дата от датата на техния падеж и най-ранната дата, на която съгласно договора може да се поиска изплащане на задължението, е между 9 и 12 месеца от датата на отчитане, се отчитат в колони 040, 090 или 140 в зависимост от съответната категория;
 д)
 активи, при които по-близката дата от датата на техния падеж и най-ранната дата, на която съгласно договора може да се поиска изплащане на задължението, е над една година от датата на отчитане, и собствените средства се отчитат в колони 050, 100 или 150 в зависимост от съответната категория.
 ii)
 за опции, които могат да бъдат упражнени по усмотрение на институцията, институциите взимат предвид фактори, свързани с репутацията, които могат да ограничат възможността за упражняване на опцията. По-конкретно, ако трети страни очакват дадена опция да не бъде упражнена, институцията приема такова поведение с цел отчитане на активите в настоящия образец;
 iii)
 активите се отчитат според договорения остатъчен падеж, а не според допускания за поведението на инвеститорите.
 4.
 В съответствие с член 510 от Регламент (ЕС) No 575/2013, за целите на мониторинга на стабилното финансиране, институциите предоставят за всяка категория активи, отчетени в съответния образец за стабилно финансиране, отделна разбивка за тежестите върху активите, както следва:
 i)
 стойността на отчетените активи, които са свободни от тежести, се отчита в първата подкатегория;
 ii)
 стойността на активите, които са обременени с тежести, се отчита в съответния подред в зависимост от срока на тежестта, както следва:
 i.
 за срок до три месеца
 ii.
 за срок от три до 6 месеца
 iii.
 за срок от 6 до 9 месеца
 iv.
 за срок от 9 до 12 месеца
 v.
 за срок над 12 месеца
 5.
 Третиране